Instruks for bruk av minst to personer

**Informasjon om dokument og endringshistorikk:**

|  |  |
| --- | --- |
| Prosess/delprosess eller kategori i KS/ NB | HMS - generelt |
| Revisjonsansvarlig | Fagansvarlig HMS | Felles dokument i Sør og Øst | Felles |
| Godkjenningsansvar | Adm. Direktør | Publiseres i Nettbiblioteket  | ØST,ENTR,KONS |
| **Ver.** | **Dato** | **Utført av** | **Kort beskrivelse av endringen:** |
| 1.0 | 01.09.2024 | Ruben Bøhn | Nytt felles dokument i Glitre Nett. Nytt dokument erstatter ListitemID:3035 og ListitemID:1452 (tdl. versjon i Sør) som utgår. |

# Innholdsfortegnelse

[Innholdsfortegnelse 1](#_Toc169085892)

[1. Formål 1](#_Toc169085893)

[2. Omfang 2](#_Toc169085894)

[3. Beskrivelse 2](#_Toc169085895)

[4. Arbeid / oppgaver som krever to personer 2](#_Toc169085896)

# Formål

Noen arbeidsoperasjoner er av en slik art at hensynet til sikkerhet og forsvarlig utførelse best ivaretas når arbeidet / oppdraget gjennomføres med 2 personer tilstede.

Dette gjelder i forbindelse med risikovurdering (SJA), planlegging og gjennomføring.

# Omfang

Instruksen gjelder for alle medarbeidere i Glitre Nett og leverandører på oppdrag for Glitre Nett

# Beskrivelse

Kravet om to personer tilstede er fremkommet etter en risikovurdering. For at kravet skal være innfridd må de to i arbeidslaget til enhver tid kunne se og høre hverandre slik at den ene øyeblikkelig kan gripe inn dersom den andre kommer i fare eller kommer til skade. Begge skal ha opplæring og øvelse på et slikt nivå at de kan gripe inn dersom det skulle oppstå en kritisk situasjon.

I de tilfeller hvor forskrift om sikkerhet ved arbeid i og drift av elektriske anlegg (FSE) og driftsleders instrukser krever to personer, skal dette være personer kvalifisert i henhold til Forskrift om elektroforetak og kvalifikasjonskrav for arbeid knyttet til elektriske anlegg og elektrisk utstyr (FEK) §6 første ledd (relevant fagbrev)

Ved betjening og adgang til anlegg, hvor det kreves 2 personer, er det viktig at person nr 2 inntar en posisjon som muliggjør en redning av person nr 1, dvs ved betjening av brytere skal person nr 2 posisjonere seg utenfor risikoområdet.

# Arbeid / oppgaver som krever to personer

I tillegg til øvrige krav fra FSE og Driftsleders instrukser:

• Inspeksjon og arbeid i underjordiske nettstasjoner

• Inspeksjon og arbeid i nettstasjoner med anlegg i flere etasjer

• Betjening og målinger på åpne høyspenningsanlegg

• Betjening og målinger på åpne lavspenningstavler

• Arbeid i høyden (over 2 meter)

• Inspeksjon og arbeid i kummer/kabelkanaler

• Ved kjøring med snøscooter under vanskelige værforbehold, vanskelig føreforhold og/eller farlig/ulendt terreng.

• For øvrig også dersom risikovurdering/SJA fanger opp behovet

**\*Måling:** før gjennomføring av ethvert oppdrag som innebærer bruk av bevegelige måleledninger, skal det gjennomføres en SJA for å avdekke om det skal være minst 2 personer tilstede.

**\*Utstyr for påvisning av kabler og bruk av "klo" eller "sender":** kan settes på kabel i kabelkjeller/kabelkanal, men hvis dette utstyret skal settes i kabelcelle/brytercelle kreves 2 personer til stede (FSE).